మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
అతను సెంచరీ కొడతాడు.. ఆసీస్ ఓడిపోతుంది
చాలా మంది ఆస్ట్రేలియా క్రికెట్ అభిమానులు విరాట్ కోహ్లిని ఇష్టపడుతున్నారు. కానీ కొద్దిమంది రిపోర్టర్లు మాత్రం
TNN | Updated:
Mar 22, 2017, 06:38PM IST
భారత్, ఆస్ట్రేలియా మధ్య జరుగుతున్న టెస్టు సిరీస్&zwnj;లో ఆట కంటే వివాదాల గురించే పెద్ద చర్చ నడుస్తోంది. ఇరు జట్ల క్రికెటర్ల మధ్య బెంగళూరు టెస్టులో మొదలైన రచ్చ.. రాంచీ టెస్టుతో పతాక స్థాయికి చేరుకుంది. మధ్యలో ఆస్ట్రేలియా మీడియా కూడా దూరడంతో అది కాస్తా రెండు దేశాల మధ్య క్రికెట్ వివాదంలా మారిపోయింది. తాజాగా భారత కెప్టెన్ కోహ్లిని అమెరికా అధ్యక్షుడు డొనాల్డ్ ట్రంప్&zwnj;తో పోల్చిన ఆసీస్ మీడియాపై సర్వత్రా విమర్శలు వెల్లువెత్తుతున్నాయి. బాలీవుడ్ బిగ్&zwnj;బి అమితాబ్ బచ్చన్ తనదైన శైలిలో ఇప్పటికే మీడియాకి చురకలు అంటించగా.. ఆస్ట్రేలియా మాజీ కెప్టెన్ మైకేల్ క్లార్క్ కూడా కోహ్లికి మద్దతుగా నిలిచి ఆసీస్ మీడియాకి హితవు పలికాడు.
&lsquo;అమెరికా అధ్యక్షుడు డొనాల్డ్ ట్రంప్&zwnj;తో భారత కెప్టెన్ విరాట్ కోహ్లిని పోల్చడం నీచమైన పని. మైదానంలో కోహ్లి ఏం చేస్తున్నాడో... నిజానికి ఆసీస్ కెప్టెన్ స్టీవ్ స్మిత్ కూడా అదే చేస్తున్నాడు. గుర్తించుకోండి.. నాతో పాటు చాలా మంది ఆస్ట్రేలియా క్రికెట్ అభిమానులు విరాట్ కోహ్లిని ఇష్టపడుతున్నారు. కానీ కొద్దిమంది రిపోర్టర్లు మాత్రం ఈ వివాదాలకు ఆజ్యం పోస్తున్నారు. ఏ క్రికెటరైనా కెరీర్&zwnj;లో అత్యుత్తమ ప్రదర్శన చేస్తున్నప్పుడు అతణ్ని ఔట్ చేయడం ప్రత్యర్థికి కష్టమవ్వచ్చు. ప్రస్తుతం విరాట్ కోహ్లి కూడా అదే స్థానంలో ఉన్నాడు. ఈ వరుస వివాదాల నేపథ్యంలో విరాట్ కోహ్లి ధర్మశాలలో భారీ శతకం బాది భారత్ జట్టును గెలిపించేయచ్చు&rsquo; అని క్లార్క్ జోస్యం చెప్పాడు. సిరీస్&zwnj;లో విజేత
నిర్ణయాత్మకమైన నాలుగో టెస్టు శనివారం నుంచి ధర్మశాలలో జరగనుంది.